# VÁLLALKOZÁSI SZERZŐDÉS

(tervezet)

Amely létrejött egyrészről: az **Országgyűlés Hivatala**

1055 Budapest, Kossuth Lajos tér 1-3.,

Adószám:15300014-2-41

Képviseletében eljáró személy neve:

mint **Megrendelő** (továbbiakban: Megrendelő)

másrészről a(z): **……………………………..**

…………………………………...

Cg.: ………………………………….

Adószám: …………………………

Képviseletében eljáró személy neve: ………………

mint **Vállalkozó** (továbbiakban: Vállalkozó)

között **„Az Országgyűlés Hivatala által használt épületekben üzemelő tűzjelző és oltó, valamint gázjelző rendszerek karbantartása és javítása (665/2016)”** tárgyában,az alulírott helyen és időpontban, a következő feltételekkel.

**Előzmények**

1. A Megrendelő a közbeszerzésekről szóló 2015. évi CXLIII. törvény (Kbt.) 113. § (1) bekezdés alapján tárgyalásos közbeszerzési eljárást folytatott le a „Az Országgyűlés Hivatala által használt épületekben üzemelő tűzjelző és oltó, valamint gázjelző rendszerek karbantartása és javítása (665/2016)” tárgyában, amely eljárás nyertese a Vállalkozó lett.
2. A Vállalkozó a jelen Szerződés aláírásával kijelenti, hogy a közbeszerzési eljárásban a vállalkozói feladatokkal kapcsolatban a rendelkezésére bocsátott dokumentumokat, a Megrendelő követelményeit megismerte, azok tartalmát elfogadta, az eljárás során az elvégzendő munkával kapcsolatban további információ kérésére vonatkozó lehetőségével tisztában volt, minden az ajánlattételhez szükséges választ, információt megkapott, a szerződés rendelkezéseit mindezekre is tekintettel magára nézve kötelezőnek elfogadja.
3. A szerződésben nem szabályozott kérdésekben a Kbt., a Polgári Törvénykönyv, valamint az egyéb vonatkozó jogszabályok rendelkezései az irányadók.
4. A közbeszerzési eljárás során keletkezett dokumentációkban, továbbá az ajánlatban meghatározott műszaki, szakmai tartalom egymást kölcsönösen kiegészíti és magyarázza. Amennyiben a közbeszerzési eljárás során keletkezett dokumentációk, továbbá az ajánlatban meghatározott műszaki, szakmai tartalom eltérést, ellentmondást tartalmaz, akkor minden esetben a Megrendelő számára kedvezőbb megoldás az irányadó.
5. **A szerződés tárgya** 
   1. Az Országház épületében, a Látogatóközpontban és mélygarázsban lévő tűzjelző, oltó és gázjelző, az Országgyűlés Irodaházában lévő tűzjelző, oltó és gázjelző, hő- és füstelvezető, valamint az Országgyűlési Könyvtár külső könyvraktárában lévő tűzjelző, gázjelző rendszerek (berendezések, és az azok működtetéséhez kapcsolódó kiegészítők illetve tartozékaik) vonatkozó jogszabályok és előírások szerinti karbantartása és javítása.
   2. A karbantartandó és szükség szerint javítandó berendezések, eszközök felsorolását és mennyiségét a jelen szerződés 1. számú melléklete tartalmazza.
6. **A teljesítés helye**

* Országház (1055 Budapest, Kossuth Lajos tér 1-3.)
* Kossuth téri létesítmények (látogatóközpont és mélygarázs 1055 Budapest, Kossuth Lajos tér 1-3.)
* Országgyűlés Irodaháza (1054 Budapest, Széchenyi rkp.19.)
* Országgyűlési Könyvtár külső könyvraktára (1182 Budapest, Nagyenyed u. 18.)

1. **A szerződés időtartama**

Felek a jelen szerződést – 2017. év január 01-től 2017. év december 31-ig tartó – határozott időtartamra kötik.

1. **Vállalkozási díj** 
   1. A jelen szerződés alapján történő kötelezettségvállalás összege mindösszesen: 16.800.000.-Ft.+ÁFA, amely keretösszeg erejéig teljesíthető kifizetés a jelen szerződés alapján.
   2. A karbantartási, a jogszabályok által előírt rendszeres tevékenységek és a szükséges javítások elvégzésének vállalkozási díja összesen: ………………..- Ft.+ ÁFA/12 hó, amelyből naptári negyedévente ……………………….+ÁFA esedékes a következők szerint:

|  |  |
| --- | --- |
| Részterület megnevezése | Negyedéves nettó díj (Ft) |
| Országház |  |
| Kossuth téri létesítmények |  |
| Országgyűlés Irodaháza |  |
| Országgyűlési Könyvtár külső könyvraktár |  |

* 1. A karbantartási és javítási díjak részletezését a 2. sz. melléklet tartalmazza.
  2. A 4.2 pontban meghatározott díjak tartalmazzák a rádiós eszközök elemcseréjének költségét, azonban nem tartalmazza a beépítésre kerülő egyéb anyagok, alkatrészek és termékek árát.
  3. Anyagköltségként kizárólag a teljesítésigazoláson feltüntetett anyagok, alkatrészek és termékek költsége számolható el. Az anyagköltségre a szerződés időtartama alatt kifizethető keretösszeg: …………………………- Ft + ÁFA. (A 4.1. és a 4.2. pont különbözete)
  4. Amennyiben az egy alkalommal beépítésre kerülő anyagok, alkatrészek vagy termékek összértéke meghaladja a bruttó 100.000.-Ft értéket, a Vállalkozó ajánlatot készít a Megrendelő részére, amely tartalmazza az anyagok, alkatrészek megnevezését, típusuk pontos megjelölését, az ajánlati árat, a szállító adatait és a szállítás határidejét. A Vállalkozó az ajánlatban felsorolt termékek felhasználására, beépítésére kizárólag a Megrendelő írásbeli megrendelése alapján jogosult. A Megrendelő jogosult az azonos típusú anyagok alkatrészek más, kedvezőbb ajánlatot adó vállalkozástól való beszerzésére.
  5. A 4.2. pontban meghatározott díj a szerződés időtartama alatt semmilyen jogcímen sem emelhető.
  6. A 4.2-4.6 pontokban foglaltakon kívül egyéb ár, díj felszámítására, költség elszámolására nincs lehetőség.

1. **A teljesítés igazolása, fizetési feltételek** 
   1. A Megrendelő előlegfizetést nem teljesít. A számlák benyújtásának feltétele a teljesítés Megrendelő által történő igazolása.
   2. A szerződés az Áfa törvény 58. §-a szerint elszámolási időszakra kötött ügyletnek minősül, elszámolási időszak: naptári negyedév.
   3. A Vállalkozó munkalapot vezet, amely tartalmazza az elvégzett karbantartási, javítási munkák megnevezését, az anyagok felhasználását, alkatrészek beépítését, adott esetben a Megrendelő részéről észlelt üzemzavar leírását, valamint a Vállalkozó által teljesített javításokat, illetve a meghibásodás okának feltüntetését. A munkalapon tételes feljegyzésre kerülnek a 4.5. pont szerinti keretösszeg terhére történt teljesítések is.
   4. A Megrendelő az adott negyedévre vonatkozó munkalapok összesítése alapján a 2. pontban meghatározott teljesítési helyenként állítja ki a teljesítésigazolást. A teljesítésigazoláson fel kell tüntetni a teljesítés helyét, a karbantartás és javítás díját és a felhasznált anyagok, alkatrészek és termékek költségét is.
   5. A Vállalkozó az előző pont szerinti teljesítésigazolás alapján és a 2. pontban meghatározott teljesítési helyenként a tárgy negyedévet követő 15 napon belül egy-egy számlát állít ki, amelyen feltünteti a vállalkozási díjat és a felhasznált anyagok, alkatrészek és termékeket és azok árát is.
   6. A számlákon a következők szerint kell az adatokat szerepeltetni:

* A számlán a vevő neve, címe: Országgyűlés Hivatala, 1055 Budapest, Kossuth Lajos tér 1-3.
* A számla postázási címe: Országgyűlés Hivatala, Műszaki Főosztály, 1055 Budapest, Kossuth Lajos tér 1-3.
  1. A Vállalkozó minden számlához köteles csatolni a Szerződés 3. számú melléklete szerinti nyilatkozatot. Amennyiben e nyilatkozaton alvállalkozó kerül megnevezésre, úgy az 5. sz. melléklet szerinti nyilatkozatot is be kell nyújtania. A számla kifizetése a következők szerint történik.
  2. Amennyiben a Vállalkozó nem vesz igénybe alvállalkozót a szerződés teljesítéséhez, úgy a Megrendelő a Ptk. 6:130 § (1)-(2) bekezdései alkalmazásával, a számla kézhezvételét követő 30 naptári napon belül, a Vállalkozó cégkivonatában szerelő, a számlán feltüntetett pénzforgalmi számlájára történő átutalással teljesíti fizetési kötelezettségét.
  3. Amennyiben Vállalkozó a szerződés teljesítéshez alvállalkozót vesz igénybe, úgy legkésőbb a teljesítés elismerésének időpontjáig nyilatkozik a Szerződés 5. számú melléklete szerinti nyilatkozat kitöltésével arról, hogy ő maga, illetve az általa a teljesítésbe a Kbt. 138. § szerint bevont alvállalkozók egyenként mekkora összegre jogosultak az ellenértékből. Megrendelő a Kbt. 135. § (3)
  4. Vállalkozó a Kbt. 136. § (1) bekezdése alapján kötelezettséget vállal arra, hogy

1. nem fizet, illetve számol el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb)alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak;
2. a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdése szerinti ügyletekről a Megrendelőt haladéktalanul értesíti.
   1. Késedelmes fizetés esetén Vállalkozó a Ptk. 6:155 §-ában foglaltak szerint jogosult késedelmi kamatra. Megrendelő késedelmét kizárja, ha a köztartozásmentes adózói nyilvántartásban nem szereplő Vállalkozó vagy alvállalkozó nem nyújtja be a b) pont szerinti együttes adóigazolást.
3. **A Vállalkozó kötelezettségei**
   1. A Vállalkozó köteles a vonatkozó, hatályos jogszabályok, szabványok, rendeletek és előírások valamint a gyártó előírásai szerint, a szerződés tárgyát képező karbantartási munkákat negyedéves karbantartási ciklus szerint elvégezni a szerződés időtartama alatt a Megrendelővel előzetesen egyeztetett időpontokban.
   2. A Vállalkozó köteles a tűzvédelmi szakvizsgára kötelezett foglalkozási ágakról, munkakörökről, a tűzvédelmi szakvizsgával összefüggő oktatásszervezésről és a tűzvédelmi szakvizsga részletes szabályairól szóló 45/2011. (XII. 7.) BM rendelet (továbbiakban: rendelet) és a vonatkozó egyéb jogszabályokban foglaltaknak megfelelően teljesíteni a jelen szerződés tárgya szerinti szolgáltatást.
   3. A Vállalkozó kijelenti, hogy a szolgáltatás teljesítéséért felelős, a 45/2011. (XII. 7.) BM. rendelet 1. számú melléklete 8-9., és 13. pontjában meghatározott tevékenységet végzők munkáját közvetlenül irányító, a 45/2011. (XII. 7.) BM rendelet 1. § (1) bekezdése szerinti tűzvédelmi szakvizsgával, a Labor Strauss típusú tűzjelző rendszer karbantartása, javítása területén szerzett legalább 2 év tapasztalattal rendelkező személy: ……………………………

(Az alkalmasság igazolása során bemutatott vezető neve kerül feltüntetésre)

* 1. A Vállalkozó műszaki alkalmassága igazolásához igénybevett, a szerződés teljesítésében résztvevő, a 45/2011. (XII. 7.) BM rendelet 1. § (1) bekezdése szerinti érvényes tűzvédelmi szakvizsgával és a Labor Strauss típusú tűzjelző rendszer karbantartása, javítása területén legalább 2 év tapasztalattal rendelkező szakembere: …………………………..

(Adott esetben azonos az előző pontban megnevezett vezetővel.)

* 1. A Vállalkozó kijelenti, hogy a 45/2011. (XII. 7.) BM rendelet 8. § (5) bekezdésében foglaltaknak megfelelően rendelkezik a jelen szerződés alapján karbantartott, javított termékek magyar nyelvű ismertetőjével, a használatra, karbantartásra és felülvizsgálatra, alkalmazási korlátozásra is kiterjedő alkalmazástechnikai leírással, melyet a tűzvédelmi hatóság felhívására bemutat, illetve meglétét igazolja.
  2. A Vállalkozó a 45/2011. (XII. 7.) BM rendelet 8. § (6) bekezdése alapján kijelenti, hogy rendelkezik a gyártó által a karbantartáshoz, javításhoz meghatározott eszközökkel, anyagokkal, melyeket a tűzvédelmi hatóság felhívására bemutat, meglétüket igazolja.
  3. A Vállalkozó kijelenti, hogy rendelkezik a szerződés teljesítéséhez szükséges szakemberekkel és műszaki-technikai felszereltséggel.
  4. A Vállalkozó köteles a hét minden napján 24 órás ügyeletet biztosítani. Eseti hibabejelentés alapján a Vállalkozó köteles a hibabejelentéstől számított 8 órán belül, oltó rendszer esetén 4 órán belül megkezdeni a jelen szerződés 1. számú mellékletében felsorolt berendezések, eszközök hibaelhárítását és javítását.
  5. Ha a hibaelhárítást, javítást a Vállalkozó a hibabejelentéstől számított 72 órán belül nem tudja elvégezni, azonnali csereeszköz biztosítására köteles az alkatrész javításának idejére, valamint tájékoztatnia kell a Megrendelőt a hibaelhárítás, javítás befejezésének várható időpontjáról. A csereeszköz jelen pont szerinti biztosításáért külön díj, költség, egyéb pénzösszeg nem számítható fel.
  6. A hibabejelentések kezelője a Vállalkozó képviselőjeként a 12.2 pontban megjelölt személy.
  7. A Vállalkozó feladatát képezi munkavégzésével összefüggésben a munkavédelem megszervezése, az egészségvédő-, óvó rendszabályoknak a munkavégzés során való megtartatása.
  8. A Vállalkozó kötelezettséget vállal a jelen szerződés 4. sz. mellékleteként csatolt, az Országházban és az Országgyűlés Irodaházában érvényes speciális munkarendi, munka- és tűzvédelmi rendszabályok megtartásáért és alkalmazottaival, közreműködőivel való megtartatásáért.
  9. A Vállalkozó felelős munkavállalói megfelelő biztonságtechnikai oktatásáért, a biztonsági előírások betartásáért, valamint az azok elmulasztásával okozott károkért. A Vállalkozó a szerződés teljesítésében résztvevő közreműködők teljesítéséért úgy felel, mintha a munkát maga végezte volna el.
  10. A Vállalkozó tudomásul veszi, hogy a teljesítés helyeként megjelölt épületekben munkát végző személyeknek a belépési engedélyek megszerzése érdekében hozzá kell járulniuk ahhoz, hogy a személyes adataikat az Országgyűlési Őrség kezelje, amennyiben bármelyik szakember ellen kifogás merülne fel, úgy Vállalkozó köteles helyette más személyt megjelölni.
  11. A Vállalkozó a karbantartási, javítási tevékenység során keletkező veszélyes hulladékokkal és anyagokkal kapcsolatban az irányadó jogszabályoknak illetve hatósági előírásoknak megfelelően jár el. A vállalkozási díj ezen költségeket tartalmazza.
  12. A Vállalkozó felelősséget vállal a teljesítés helyén tartózkodó személyek életével, testi épségével, egészségével valamint a Megrendelő vagyonával kapcsolatban általa okozott károkért, és a jogszabályok, hatályos hatósági előírások megtartásáért.

1. **Megrendelő kötelezettségei**
   1. A rendszereket üzemeltető személyek kötelesek megtartani a kezelési utasításokban foglaltakat, továbbá rendszeresen ellenőrizni a berendezések működését, és a tapasztalt rendellenességeket az üzemeltetési naplóban rögzíteni.
   2. A Megrendelő a karbantartandó berendezésekre vonatkozó dokumentációkat megőrzi, és a munkák elvégzéséhez a helyszínen a Vállalkozó rendelkezésére bocsátja.
   3. A megrendelő biztosítja mindazon szakembereknek a munkaterületre történő belépést, akik személyes adatait az Országgyűlési Őrség ellenőrizte.
   4. A Megrendelő köteles a berendezéseken végrehajtott minden változtatást, beavatkozást, a meghibásodásokat, üzemzavart haladéktalanul jelenteni a Vállalkozó szakmai kérdésekben illetékes kapcsolattartójának.
2. **Kártérítés, kötbérek**
   1. A Vállalkozó teljes körű kártérítési felelősséggel tartozik az általa vagy alvállalkozói, közreműködői által a Megrendelőnek okozott károkért.
   2. Amennyiben a Vállalkozó elmulasztja a hibaelhárítás megkezdését a 6.8 pontban vállalt határidőn belül, úgy a Megrendelő késedelmi kötbérre jogosult. A késedelmi kötbér mértéke a késedelemmel érintett minden megkezdett óra után 50.000.-Ft.
   3. Amennyiben a Vállalkozó a jelen szerződés 6.9. pontja szerinti kötelezettségét késedelmesen teljesíti, úgy a Megrendelő minden késedelemmel érintett megkezdett óra után 50.000.-Ft késedelmi kötbérre jogosult.
   4. Amennyiben a Vállalkozó nem a szerződésben vállalt kötelezettségének, illetve a gyártói utasításoknak és előírásoknak megfelelő minőségben végzi el a szolgáltatást, köteles azt a saját költségére ismételten, megfelelő minőségben elvégezni. Ha a Vállalkozó minőségileg kifogásolható szolgáltatást végez, a Megrendelő arra az időre, amely a hiba bejelentésétől a kifogástalan minőségben történő teljesítésig eltelt, a késedelmi kötbérrel megegyező mértékű minőségi kötbérre jogosult.
   5. Amennyiben a Vállalkozó a jelen szerződésben meghatározott kötelezettségeit olyan okból nem teljesíti, amelyért felelős, úgy köteles a 4.2. pontban azon részterületre vonatkozóan meghatározott negyedéves díj ÁFA nélküli értékének 20 %-át meghiúsulási kötbér címén megfizetni a Megrendelő részére, amely vonatkozásában a szolgáltatást nem teljesítette.
   6. A kötbér a szerződésszegés napján esedékes.
   7. A Megrendelő a kötbért meghaladó igazolt kárát is érvényesítheti a Vállalkozóval szemben.
   8. A Megrendelőnek jogában áll a kötbér valamint az igazolt kártérítési követelését a benyújtott számla összegéből a szerződő felek által felvett jegyzőkönyv vagy a Vállalkozó egyoldalú nyilatkozata alapján érvényesíteni.
3. **Jótállás, szavatosság**
   1. A Vállalkozó kijelenti és szavatolja, hogy a szerződés teljesítése során beépített anyagok, termékek és teljesített szolgáltatások megfelelnek a vonatkozó jogszabályoknak, szabványoknak és műszaki előírásoknak, valamint a szerződésben foglalt követelményeknek.
   2. A Vállalkozó szavatolja, hogy a szerződés keretében általa beépített termékek, anyagok újak, alkalmasak a rendeltetésszerű használatra, valamint mentesek mindenfajta tervezési, anyagbeli, kivitelezési hibától. Vállalkozó szavatolja továbbá, hogy az általa a szerződés alapján nyújtott szolgáltatás mentes mindenfajta hibától.
   3. A Vállalkozó az általa végzett javítási munkákra és a beépített anyagokra a gyártó által vállalt időnek megfelelő, de legalább 12 hónap jótállást vállal. A jótállás nem terjed ki:
   * a rendszer egyéb, nem cserélt elemeire, az azok által okozott meghibásodásokra,
   * a rendeltetésellenes, vagy szakszerűtlen kezelésből, eredő meghibásodásokra,
   * elemi károkra,
   * villámcsapásból eredő károkra.
4. **Teljesítési biztosíték**
   1. A Megrendelő a szerződés teljesítésének elmaradásával, késedelmes vagy hibás teljesítésével kapcsolatos igények biztosítékaként a Kbt. 134. § (1)-(2) bekezdései és (6) bekezdésének a) pontja alapján a végleges ajánlatban meghatározott, általános forgalmi adó nélkül számított vállalkozási díj 5%-ának megfelelő, azaz ……………………...- Ft összegű biztosítékot köt ki.
   2. A biztosíték érvényességi ideje 2018. január 31.
   3. Amennyiben a teljesítési biztosíték rendelkezésre bocsátása a Megrendelő bankszámlájára történő átutalással történik, úgy ebben az esetben a Vállalkozó erre vonatkozó cégszerűen aláírt nyilatkozata és az átutalás teljesítésének bizonylata, egyéb esetben a bank vagy biztosító által kiadott okirat válik a szerződés 6. számú mellékletévé.
5. **A szerződéses okmányok és információk felhasználása, titokvédelem**
   1. A szerződésben foglalt közérdekű adatok kivételével minden más, a Szerződő Felekre, tevékenységére vonatkozó adatközlés bizalmasnak minősül és harmadik személy tudomására hozása csak olyan mértékig megengedett, amely az adott feladat teljesítéséhez elengedhetetlenül szükséges.
   2. A Vállalkozót titoktartási kötelezettség terheli a jelen szerződés teljesítése során a Megrendelővel, valamint annak tevékenységével kapcsolatban tudomására jutott mindennemű adat, információ, ismeret vonatkozásában. E titoktartási kötelezettség kiterjed a Vállalkozó alkalmazottaira, munkatársaira, közreműködőire is, akiket erre a Vállalkozó köteles hitelt érdemlően figyelmeztetni.
   3. A Vállalkozó a szerződéshez kapcsolódó bármely okmányt, dokumentációt és információt kizárólag a szerződés teljesítésére használhatja fel, azokat a Megrendelő előzetes írásos hozzájárulása nélkül nem hozhatja harmadik személy tudomására.
   4. A jelen pontban foglalt titoktartási kötelezettség alól jogszabály felmentést adhat.
6. **Felelősségbiztosítás**
   1. A szerződés érvényességi feltétele, hogy a Vállalkozó a jelen szerződés tárgyát képező munkákra vonatkozó érvényes szakmai felelősségbiztosítással rendelkezzen.
   2. A jelen szerződés tárgya szerinti szolgáltatás végzésének feltétele, a Vállalkozó a jelen szerződés tárgya szerinti tevékenységre vonatkozó 2018. január 31. napjáig érvényes szakmai felelősségbiztosításának igazolása, amely alapján a kárkifizetési limit 10.000.000- Ft/év és 2.000.000- Ft/kár. A biztosításnak ki kell terjednie az ajánlatkérő vagyontárgyaiban okozott dologi károkra is.
   3. A Vállalkozó a szerződéskötéskor átadja a Megrendelőnek a biztosítási okmánya egyszerű másolatát, továbbá a biztosítási díj megfizetését igazoló, a biztosító társaság által kiállított igazolás eredeti példányát, amely dokumentumok a szerződés 7. számú mellékletévé válnak. Amennyiben a Vállalkozónak a jelen szerződés tárgya szerinti tevékenységre vonatkozó felelősségbiztosítása határozatlan időre jön létre, úgy a Vállalkozó díjfizetési időszakonként köteles a biztosító által kiadott eredeti igazolást megküldeni a Megrendelő részére.
   4. Érvényes felelősségbiztosítás hiányában a jelen szerződésben meghatározott karbantartási-javítási munkák nem végezhetők, a szerződés megszűnik azon a napon, amelyen a Megrendelő tudomást szerez arról, hogy a Vállalkozó felelősségbiztosítása megszűnt.
7. **Értesítések** 
   1. Az egyik fél által a másik félnek küldött értesítéseket írásban, kézbesítő útján, vagy postai úton, ajánlott küldeményként, vagy telefaxon, vagy e-mail útján kell megküldeni a szerződésben meghatározott értesítési címre.
   2. A kézbesítővel vagy postai úton ajánlott küldeményként vagy tértivevénnyel küldött értesítés az átvétel napján, a telefaxon küldött értesítés a sikeres adási nyugtán feltüntetett időpontban tekinthető kézbesítettnek.
   3. Szerződő Felek kötelezettséget vállalnak arra, hogy az e-mailben küldött értesítések kézhezvételét haladéktalanul visszaigazolják a küldő részére.
   4. A telefonos hibabejelentéseket haladéktalanul írásban is meg kell erősíteni e-mailben vagy telefaxon.
   5. A hibabejelentés üzenetrögzítőre mondása esetén, a bejelentés idejének az üzenet rögzítési ideje tekintendő.
   6. A Vállalkozó kötelezettséget válla arra, hogy a Megrendelőt értesíti a hibabejelentés rögzítéséről.
8. **Együttműködés**
   1. A szerződő felek megállapodnak abban, hogy e szerződésben foglalt feladatok ellátása érdekében együttműködnek, egymás jogos érdekeit kölcsönösen figyelembe veszik.
   2. A telefonos bejelentéseket haladéktalanul írásban is meg kell erősíteni e-mailben vagy telefaxon. A bejelentés üzenetrögzítőre mondása esetén, a bejelentés idejének az üzenet rögzítési ideje minősül. A Vállalkozó kötelezettsége a Megrendelő visszaértesítése a hibabejelentés tudomásul vételéről.
   3. A felek nyilatkozattételre és intézkedésre jogosult képviselői:

A Megrendelő képviselője:

Szerződéses kérdésekben:

Név: ……………….

Tel: +36-1/441-…………, Fax: +36-1/441-…………………,

E-mail: …………………………………………………..

Szakmai kérdésekben:

Név: …………………………

Tel: +36-1/441-………….., Fax: +36-1/441-………………

E-mail: ………………………………….

A Vállalkozó képviselője:

Szerződéses kérdésekben:

Név: …………………….

Tel: +36-/……………………., Fax: +36- /………………………..

E-mail: ………………………………

Szakmai kérdésekben:

Név: …………………….

Tel: +36-/……………………., Fax: +36- /………………………..

E-mail: ………………………………

Hibabejelentés:

Tel: +36- /………………..,

Fax: +36- /….………………

E-mail: ………………………………….

* 1. A Szerződő Felek a szerződés aláírásával felhatalmazzák a megnevezett személyeket, hogy a szerződés teljesítése érdekében szükséges műszaki döntéseknél, a hibabejelentések kezelése során, a teljesítést igazoló dokumentumok aláírásánál feleket képviseljék. A megnevezett személyek jogosultak és kötelesek megtenni minden olyan műszaki intézkedést, nyilatkozatot, amely a szerződés teljesítéséhez szükséges, a jelen szerződésben, az annak mellékleteiben foglaltakkal nem ellentétes, és nem minősül a szerződés módosításának vagy kiegészítésének.
  2. A Szerződő Felek vállalják, hogy a képviselők személyében, adataiban bekövetkező változásokról haladéktalanul, írásban értesítik egymást.

1. **Vitás kérdések rendezése, jogorvoslat**
   1. A Megrendelőnek és a Vállalkozónak mindent meg kell tennie annak érdekében, hogy közvetlen tárgyalások útján rendezzenek minden olyan nézeteltérést vagy vitát, amely közöttük a jelen szerződéssel kapcsolatban merül fel.
   2. Amennyiben az említett közvetlen tárgyalások a megkezdésüktől számított 15 napon belül nem vezetnek a jelen szerződéssel összefüggésben keletkezett jogvita megoldásához, úgy a perben eljáró bíróságot az 1952. évi III. törvény (Pp.) rendelkezései alapján kell kiválasztani.
2. **Átláthatóság**
   1. A Vállalkozó a 368/2011. (XII. 31.) Korm. rendelet 50. § (1a) bekezdése alapján nyilatkozik arról, hogy átlátható szervezetnek minősül. Nyilatkozata a Szerződés 8. számú mellékletét képezi. A Vállalkozó kötelezettséget vállal arra, hogy e nyilatkozatban foglaltak változása esetén haladéktalanul, írásban tájékoztatja a Megrendelőt.
   2. A Vállalkozó tudomásul veszi, hogy a valótlan tartalmú nyilatkozat alapján kötött szerződést a Megrendelő azonnali hatállyal felmondja vagy – ha a szerződés teljesítésére még nem került sor - a szerződéstől eláll.
   3. A Vállalkozó kötelezettséget vállal arra, hogy kizárólag olyan közreműködőt vesz igénybe a jelen szerződés teljesítése során, amely átlátható szervezet.
3. **Egyéb rendelkezések**
   1. A Megrendelő kizárólag a jelen szerződés késedelem nélküli és hibáktól mentes teljesítése esetén járul hozzá ahhoz, hogy a Vállalkozó a szerződés tárgyát képező szolgáltatásra referenciaként hivatkozzon. Hibás, késedelmes teljesítés esetén Megrendelő e körülményt a referencia igazolásban feltünteti.
   2. A szerződést a Kbt. 138. § (1) bekezdése alapján a szerződést a közbeszerzési eljárás alapján nyertes ajánlattevőként szerződő félnek, illetve közösen ajánlatot tevőknek kell teljesítenie.
   3. A Vállalkozó a jelen Szerződésben meghatározott feladatai teljesítéséhez, munkához igénybe vett alvállalkozó(k), közreműködők által végzett munkákért, szolgáltatásokért úgy felel, mintha a munkát maga végezte volna.
   4. A Vállalkozó legkésőbb a szerződés megkötésének időpontjában köteles valamennyi olyan alvállalkozót bejelenteni, amely részt vesz a szerződés teljesítésében. Az alvállalkozók felsorolását a 3. számú melléklet tartalmazza.
   5. A Vállalkozó köteles a Megrendelőnek előzetesen írásban bejelenteni a szerződés teljesítéséhez igénybe venni kívánt és a jelen szerződés 3. számú mellékletében megjelölt alvállalkozók szintjén bekövetkező változtatási igényét. Az új alvállalkozók jelen szerződés teljesítésébe való bevonására a Kbt. 138. §-ában foglaltak vonatkoznak. A Vállalkozó kizárólag a Megrendelő előzetes hozzájárulásával vonhat be új alvállalkozót a jelen szerződés teljesítésébe ha azzal szemben kizáró ok nem áll fenn.
   6. A Kbt. 142. § (5) bekezdésének alkalmazása szempontjából súlyos szerződésszegésnek minősül amennyiben a Vállalkozó nem tesz eleget az alvállalkozó bevonásával kapcsolatos, a Kbt. 138. § (2) bekezdésében illetve jelen Szerződésben előírt előzetes bejelentési kötelezettségének.
   7. A jelen szerződés teljesítéséről a Kbt. 43. § (1) bekezdés f) pontjában foglalt adatokat kell a közzétenni.
4. **A Szerződés módosítása**

A szerződő felek a szerződést kizárólag a Kbt. 141. §-ában meghatározottak figyelembevételével, közös megegyezéssel, írásban, a szerződés aláírására jogosult személyek aláírásával módosíthatják. A szerződés módosításáról a Kbt. 37.§ (1) bekezdés j) pont szerinti tájékoztató hirdetményt kell közzétenni.

1. **A szerződés megszűnése**
   1. A Szerződés megszűnik, ha
2. a Vállalkozó elveszíti a jelen Szerződés teljesítésére való jogosultságát, vagy
3. a Vállalkozó felelősségbiztosítása megszűnik, vagy
4. a biztosíték terhére további igényérvényesítésre nincs lehetőség.
   1. A Szerződés megszűnik, ha a 4.1. pontban meghatározott keretösszegre tekintettel további munkáknak a jelen Szerződés alapján történő megrendelésére nincs lehetőség.
   2. A Megrendelő jogosult a szerződést azonnali hatállyal történő felmondására, amennyiben:
5. a Vállalkozóval szemben második alkalommal kötbér érvényesítésére került sor,
6. a biztosíték terhére történő igényérvényesítés esetén,
7. a Vállalkozó valamely, a szerződésben rögzített kötelezettségének nem tesz eleget és azt a Megrendelő írásbeli felszólítását követő, a felszólításban előírt ésszerű határidőn belül sem teljesíti
8. a Vállalkozó nem felel meg az átláthatóság követelményének.
   1. A Vállalkozó jogosult a szerződést azonnali hatállyal felmondani, amennyiben a Megrendelő a szabályszerűen, a jogszabályokban és a jelen szerződésben előírt fizetési feltételeknek megfelelően kiállított számla alapján 30 napon belül nem teljesítette fizetési kötelezettségét, és annak a Vállalkozó írásbeli felszólítását követő 8 banki napon belül sem tesz eleget,
   2. A Megrendelő jogosult a Vállalkozóhoz intézett egyoldalú, indokolást tartalmazó, írásbeli nyilatkozattal a jelen szerződést egy hónapos határidővel felmondani.
   3. A Megrendelő a Szerződést felmondhatja, vagy – a Ptk.-ban foglaltak szerint – a szerződéstől elállhat a Kbt. 143. § (1) bekezdésében foglalt esetekben is. A Megrendelő a Szerződést köteles felmondani, vagy – a Ptk.-ban foglaltak szerint – attól elállni a Kbt. 143. § (2) bekezdésében foglalt esetekben.
   4. Szerződésszerű vagy jogszerű megrendelői felmondás esetén a Vállalkozó nem tarthat igényt kárainak megtérítésére.
   5. A Kbt. 143. § (3) bekezdése alapján az ajánlatkérőként szerződő fél jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha
9. a nyertes ajánlattevőként szerződő félben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;
10. a nyertes ajánlattevő közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.
11. **Záró rendelkezések**
    1. Jelen szerződésben és mellékleteiben nem szabályozott kérdésekben a közbeszerzésekről szóló 2015. évi CXLIII. törvény, a Polgári Törvénykönyvről szóló 2013. évi V. törvény, az OTSZ, a tűzvédelmi szakvizsgára kötelezett foglalkozási ágakról, munkakörökről, a tűzvédelmi szakvizsgával összefüggő oktatásszervezésről és a tűzvédelmi szakvizsga részletes szabályairól szóló 45/2011. (XII. 7.) BM rendelet és a vonatkozó egyéb jogszabályok rendelkezéseit kell alkalmazni.
    2. Jelen szerződés mindkét fél közös megegyezésével jött létre, 5 példányban készült, melyből 3 példány a Megrendelőt, 2 példány pedig Vállalkozót illeti meg.
    3. A szerződés elválaszthatatlan részét képezik a következő mellékletek:
12. számú melléklet: Műszaki tartalom
13. számú melléklet: Díjtáblázat
14. számú melléklet: Nyilatkozat a Kbt. 138. § (3) bekezdése alapján
15. számú melléklet: Az Országházban és az Országgyűlés Irodaházában érvényes speciális munkarendi, munka- és tűzvédelmi rendszabályok
16. számú melléklet: Nyilatkozat a szerződés teljesítésében részt vevő alvállalkozókról (adott esetben)
17. számú melléklet: Biztosítási okmány
18. számú melléklet: Teljesítési biztosíték
19. számú melléklet: Átláthatósági nyilatkozat

Budapest, 2016. …………………………………..

|  |  |
| --- | --- |
| Országgyűlés Hivatala  Megrendelő | Vállalkozó |